
Қазақстан Республикасы Еңбек және халықты әлеуметтік қорғау министрі А.М. Ертаевтың төрағалығымен өткен Кәсіптік біліктіліктер жөніндегі ұлттық кеңес отырысының хаттамасы

	 Астана қ.
	№ 1
	1 маусым 2026 жыл
                     

	Төрағалық етті:
	Кәсіптік біліктіліктер жөніндегі ұлттық кеңес төрағасының орынбасары – Қазақстан Республикасы Еңбек және халықты әлеуметтік қорғау министрі
А.М. Ертаев


	Қатысты:
	(тізім бойынша)
	



I. Салалық біліктілік жүйелерінің 2025 жылғы қорытындылары және оларды одан әрі дамыту жөніндегі шаралар туралы
 (Жұманбаев Е.Т.)

1.  «Еңбек ресурстарын дамыту орталығы» АҚ Президенті                       Е.Т. Жұманбаевтың Ұлттық біліктілік жүйесінің экономиканың кадрларға деген қажеттіліктеріне сәйкестігін талдау қорытындылары және мемлекеттік органдардағы салалық біліктілік жүйелерінің дамуын бағалау туралы ақпараты назарға алынсын..
2. Жеке мемлекеттік органдардың салалық біліктілік жүйелерін дамыту бойынша жүйелі жұмысының жоқтығы атап өтілсін.
3. Орталық мемлекеттік органдарға:
– ағымдағы жылғы 1 желтоқсанға дейінгі мерзімде білім беру және еңбек салаларындағы министрліктермен бірлесіп, саланың кадрлық әлеуетін қалыптастырудың толық циклін қамтитын 2027–2031 жылдарға арналған біліктілік пен дағдылар жүйесін дамытудың салалық жоспарларын әзірлеу және бекіту қамтамасыз етілсін;
– кәсіптік стандарттарды жоспарлау, әзірлеу және өзектендіру кезінде кадрларға деген қажеттілікті болжау нәтижелерін міндетті түрде есепке алу қамтамасыз етілсін;
– салалық кеңестердің жұмысын дамыту және жетілдіру кезінде Энергетика министрлігінің кәсіптік біліктіліктер жөніндегі салалық кеңестері қызметінің үздік практикалары ескерілсін және қолданылсын.
4. Оқу-ағарту, Ғылым және жоғары білім министрліктері Қазақстан Республикасы Еңбек және халықты әлеуметтік қорғау министрлігімен бірлесіп, ағымдағы жылғы 1 қазанға дейінгі мерзімде:
– біліктілік пен білім берудің ақпараттық жүйелерін интеграциялауды аяқтасын және білім беру бағдарламаларының кәсіптік стандарттарға сәйкестігіне мониторинг жүргізу үшін толық деректер алмасуды қамтамасыз етсін;
– мемлекеттік білім беру тапсырысы мен гранттарды қалыптастыру және орналастыру кезінде кадрларға деген болжамды қажеттілікті міндетті түрде есепке алу механизмін пысықтасын.
5. Еңбек және халықты әлеуметтік қорғау министрлігі «Еңбек ресурстарын дамыту орталығы» АҚ-мен бірлесіп:
– ағымдағы жылғы 15 маусымға дейінгі мерзімде Қазақстан Республикасы Премьер-Министрінің орынбасары атына мемлекеттік органдардағы салалық біліктілік жүйелерін енгізу барысы туралы ағымдағы жағдайды бағалаумен және оларды одан әрі дамыту жөніндегі ұсыныстармен аналитикалық жазба жолдасын;
– ағымдағы жылғы 1 шілдеге дейінгі мерзімде мемлекеттік органдардың қолдануы үшін біліктілік пен дағдылар жүйесін дамытудың салалық жоспары жобасының үлгісін әзірлесін.

II. Кәсіптік біліктіліктер жөніндегі ұлттық кеңестің 2026 жылға арналған жұмыс жоспарлары, кәсіптік стандарттарды әзірлеу және өзектендіру, сондай-ақ Кәсіптер тізілімін жаңарту туралы
 (Әбілхатин Е.М.)

1. «Қазақстан Республикасы Еңбек және халықты әлеуметтік қорғау министрлігі Еңбек және әлеуметтік әріптестік департаментінің директоры Е.М. Әбілхатиннің Кәсіптік біліктіліктер жөніндегі ұлттық кеңестің 2026 жылға арналған жұмыс жоспарлары, кәсіптік стандарттарды әзірлеу және өзектендіру, сондай-ақ Кәсіптер тізілімін жаңарту туралы ақпараты назарға алынсын.
2. Кәсіптік біліктіліктер жөніндегі ұлттық кеңестің 2026 жылға арналған жұмыс жоспары бекітілсін.
3. Орталық мемлекеттік органдардың ұсыныстары ескеріле отырып қалыптастырылған 2026 жылға арналған кәсіптік стандарттарды әзірлеу және (немесе) өзектендіру жөніндегі жұмыс жоспары келісілсін.
4. Орталық мемлекеттік органдардың Кәсіптер тізілімін өзектендіру жөніндегі ұсыныстары мақұлдансын.
5. Ұлттық кеңестің 2026 жылға арналған жұмыс жоспарына сәйкес салалық біліктілік жүйелерін дамыту мәселесі бойынша орталық мемлекеттік органдардың есептерін тыңдау қамтамасыз етілсін.
6. Орталық мемлекеттік органдарға:
– құжаттардың сапасына қойылатын талаптарға сәйкес 2026 жылға арналған кәсіптік стандарттарды әзірлеу және (немесе) өзектендіру жоспарының уақтылы орындалуы қамтамасыз етілсін;
– салалардың сұранысқа ие кәсіптері бойынша кәсіптік біліктіліктерді тану орталықтарын құру ерекше бақылауға алынсын.
7. Еңбек және халықты әлеуметтік қорғау министрлігі «Еңбек ресурстарын дамыту орталығы» АҚ-мен бірлесіп:
	– ағымдағы жылғы 15 маусымға дейінгі мерзімде 2026 жылға арналған кәсіптік стандарттарды әзірлеу және (немесе) өзектендіру жоспарын бекітсін;
		– ағымдағы жылғы 20 маусымға дейінгі мерзімде жаңартылған Кәсіптер тізілімін Ұлттық біліктілік жүйесінің цифрлық платформасында орналастыруды қамтамасыз етсін; 
	– ағымдағы жылғы 1 шілдеге дейінгі мерзімде мүдделі мемлекеттік органдармен бірлесіп, 14 кәсіптік стандарттың ведомстволық тиесілілігін айқындау және оларды тиісті мемлекеттік органдарға бекітіп беру мәселесін пысықтасын;
	– біліктілік жүйелерін дамыту мәселелері бойынша Ұлттық біліктілік жүйесіне қатысушыларды әдіснамалық және үйлестірушілік сүйемелдеуді күшейтсін.
	
	Осы хаттаманың орындалуын бақылау Қазақстан Республикасының Еңбек және халықты әлеуметтік қорғау бірінші вице-министріне жүктелсін.


Төрағаның орынбасары – 
Қазақстан Республикасы 
Еңбек және халықты 
әлеуметтік қорғау министрі		 	                А. Ертаев

